CELEX: 52018PC0363
Language: da
Date: 2018-05-23
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i de relevante udvalg under De Forenede Nationers Økonomiske Kommission for Europa til ændringsforslagene til FN-regulativ nr. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 og140, til ændringsforslagene til global teknisk FN-forskrift nr. 15 og 19, til forslagene til to nye FN-regulativer og til to nye emner i kompendiet over forslag til globale tekniske forskrifter

EUROPA-KOMMISSIONEN
            Bruxelles, den 23.5.2018
            COM(2018) 363 final
            2018/0200(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i de relevante udvalg under De Forenede Nationers Økonomiske Kommission for Europa til ændringsforslagene til FN-regulativ nr. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 og140, til ændringsforslagene til global teknisk FN-forskrift nr. 15 og 19, til forslagene til to nye FN-regulativer og til to nye emner i kompendiet over forslag til globale tekniske forskrifter
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               De Forenede Nationers Økonomiske Kommission for Europa (FN/ECE) udarbejder harmoniserede krav på internationalt plan, der har til formål at fjerne tekniske hindringer for samhandelen med motorkøretøjer mellem de kontraherende parter i overenskomsten af 1958 som revideret og at sikre, at sådanne køretøjer har et højt sikkerheds- og miljøbeskyttelsesniveau.
            
            
               Ved Rådets afgørelse 97/836/EF af 27. november 1997 tiltrådte Unionen overenskomsten under De Forenede Nationers Økonomiske Kommission for Europa (FN/ECE) om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("overenskomst af 1958 som revideret"), og ved Rådets afgørelse 2000/125/EF af 31. januar 2000 tiltrådte Unionen aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer ("parallelaftalen").
            
            
               Der afholdes møder i Verdensforummet for Harmonisering af Køretøjsforskrifter (FN/ECE WP.29) tre gange i løbet af hvert kalenderår, nemlig i marts, juni og november. På hvert møde vedtages nye FN-regulativer, nye globale tekniske FN-forskrifter (UN GTR) og/eller ændringer af eksisterende FN-regulativer eller globale tekniske FN-forskrifter (UN GTR) for at tage hensyn til den tekniske udvikling. Forud for hvert WP.29-møde vedtages disse ændringer af én af de seks arbejdsgrupper under WP.29.
            
            
               Derefter stemmes der på et WP.29-møde om vedtagelsen af ændringer, supplementer og korrigenda, forudsat at der er beslutningsdygtighed, og at der er kvalificeret flertal blandt de kontraherende parter. EU er kontraherende part i to overenskomster (overenskomsten af 1958 og overenskomsten af 1998) under WP.29. Hver gang udarbejdes der en rådsafgørelse, en såkaldt "megaafgørelse", med en liste over regulativer, ændringer, supplementer og korrigenda, som bemyndiger Kommissionen til på hvert WP.29-møde at stemme på Unionens vegne.
            
            
               Denne rådsafgørelse fastlægger Unionens holdning ved afstemningen om de regulativer, ændringer, supplementer og korrigenda, der skal forelægges til afstemning på WP.29-mødet i juni 2018, som afholdes fra den 18. til den 22. juni 2018. 
            
            
               •Sammenhæng med de gældende regler på samme område
            
            
               Dette forslag supplerer og er i fuld overensstemmelse med EU's politik for det indre marked med hensyn til bilindustrien.
            
            
               WP.29-systemet styrker den internationale harmonisering af standarder for køretøjer. Overenskomsten af 1958 spiller en central rolle for opnåelsen af dette mål, eftersom EU-fabrikanterne kan følge fælles regulativer om typegodkendelse, vel vidende at produktet vil blive anerkendt af de kontraherende parter som værende i overensstemmelse med deres nationale lovgivning. Denne ordning har f.eks. gjort det muligt at ophæve over 50 EU-direktiver ved forordning (EF) nr. 661/2009 om den generelle sikkerhed af motorkøretøjer og erstatte disse med de tilsvarende regulativer, der er udarbejdet i henhold til overenskomsten af 1958.
            
            
               Der blev benyttet en lignende fremgangsmåde med direktiv 2007/46/EF, hvorved medlemsstaternes godkendelsessystemer blev udskiftet med en EU-godkendelsesprocedure, og der blev fastlagt en harmoniseret ramme med administrative bestemmelser og generelle tekniske forskrifter for alle nye køretøjer, systemer, komponenter og separate tekniske enheder. Med dette direktiv blev en række FN-regulativer indarbejdet i EU-typegodkendelsessystemet, enten som krav ved typegodkendelse eller som alternativer til EU-lovgivningen. Siden vedtagelsen af nævnte direktiv er FN-regulativer i stigende grad blevet indarbejdet i EU-lovgivningen i forbindelse med EU-typegodkendelser.
            
            
               •Sammenhæng med Unionens politik på andre områder
            
            
               WP.29-systemet er knyttet til EU's politik vedrørende konkurrenceevne, som dette initiativ har en positiv indvirkning på. Dette forslag er også i overensstemmelse med EU's transportpolitik og energipolitik, som inddrages behørigt i processen for udarbejdelse og vedtagelse af de FN-regulativer, der henhører under overenskomsten af 1958.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Retsgrundlaget for dette forslag er artikel 114 sammenholdt med artikel 218, stk. 9, i traktaten om Den Europæiske Unions funktionsmåde.
            
            
               •Nærhedsprincippet
            
            
               Det er kun Unionen, der kan stemme for internationale forskrifter som f.eks. forslag til FN-regulativer, ændringsforslag til FN-regulativer og udkast til globale tekniske forskrifter og deres indarbejdelse i EU-systemet i forbindelse med typegodkendelse af motorkøretøjer. Dette forhindrer ikke alene opsplitning af det indre marked, men sikrer også ens miljø- og sikkerhedsstandarder i hele Unionen. Det giver også økonomiske stordriftsfordele: Der kan fremstilles produkter til hele EU-markedet og endda det internationale marked, i stedet for at disse skal tilpasses for at opnå national typegodkendelse i hver enkelt medlemsstat.
            
         
         
            
               Forslaget er derfor i overensstemmelse med nærhedsprincippet.
            
            
               •Proportionalitetsprincippet
            
            
               
                  Denne rådsafgørelse bemyndiger Kommissionen til at stemme på vegne af Unionen og er i henhold til artikel 5, stk. 1, i Rådets afgørelse 97/836/EF det proportionale instrument til at definere en fælles EU-holdning i FN/ECE med henblik på at stemme om de arbejdsdokumenter, der er på WP.29-mødets dagsorden. Forslaget er i overensstemmelse med proportionalitetsprincippet, fordi det ikke går videre end nødvendigt for at nå målene om at sikre et velfungerende indre marked og garantere en høj grad af offentlig sikkerhed og beskyttelse.
               
            
            
               •Valg af retsakt
            
            
               I henhold til artikel 218, stk. 9, i TEUF kræves der en rådsafgørelse for at fastlægge, hvilke holdninger der skal indtages på Unionens vegne i et organ nedsat ved en international aftale.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               Ikke relevant.
            
            
               •Høringer af interesserede parter
            
            
               Ikke relevant.
            
            
               •Ekspertbistand
            
            
               Ekstern ekspertbistand er ikke relevant i forbindelse med dette forslag. Det er imidlertid blevet behandlet af det tekniske udvalg for motorkøretøjer.
            
            
               •Konsekvensanalyse
            
            
               Dette forslag kan ikke være genstand for en konsekvensanalyse, da det ikke er af lovmæssig karakter, og der ikke findes andre tilgængelige eller mulige alternative politiske valgmuligheder.
            
            
               •Målrettet regulering og forenkling
            
            
               Med hensyn til den administrative byrde vil initiativet ikke få nogen følger, da ændringens henvisninger, der er knyttet som bilag til megaafgørelsen, ikke vil føre til nye indberetningsforpligtelser eller andre administrative forpligtelser for virksomhederne, herunder SMV'er. Tværtimod er det en målsætning at mindske den administrative byrde, idet anvendelsen af verdensomspændende krav giver fabrikanterne mulighed for at fremlægge dokumentation for typegodkendelse af systemer og komponenter ikke kun i EU, men også på eksportmarkederne, fra kontraherende parter i overenskomsten af 1958 uden for EU.
            
            
               Forslaget har en yderst positiv indvirkning på bilindustriens konkurrenceevne i EU og den internationale handel. Det er anerkendt, at EU's handelspartneres accept af internationalt harmoniserede forskrifter for motorkøretøjer er den bedste måde at eliminere ikke-toldmæssige handelshindringer på og åbne eller udvide markedsadgangen for EU's bilindustri.
            
            
               •Grundlæggende rettigheder
            
            
               Forslaget har ingen konsekvenser for beskyttelsen af de grundlæggende rettigheder.
            
            
               4.VIRKNINGER FOR BUDGETTET
            
         
         
            
               Dette initiativ har ingen virkninger for budgettet.
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               Ikke relevant.
            
            
               •Forklarende dokumenter (for direktiver)
            
            
               Ikke relevant
            
            
               •Nærmere redegørelse for de enkelte bestemmelser i forslaget
            
            
               I forslaget præciseres Unionens holdning ved afstemningen om 
            
            
               –ændringsforslagene til FN-regulativ nr. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 og140 
            
            
               –ændringsforslagene til global teknisk FN-forskrift nr. 15 og 19
            
            
               –forslagene til to nye FN-regulativer og
            
            
               –forslagene til to nye emner i kompendiet over forslag til globale tekniske forskrifter.
            
            
               2018/0200 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i de relevante udvalg under De Forenede Nationers Økonomiske Kommission for Europa til ændringsforslagene til FN-regulativ nr. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 og140, til ændringsforslagene til global teknisk FN-forskrift nr. 15 og 19, til forslagene til to nye FN-regulativer og til to nye emner i kompendiet over forslag til globale tekniske forskrifter
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)Ved Rådets afgørelse 97/836/EF
                  1
                tiltrådte Unionen overenskomsten under De Forenede Nationers Økonomiske Kommission for Europa (FN/ECE) om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("Overenskomst af 1958 som revideret").
            
            
               (2)Ved Rådets afgørelse 2000/125/EF
                  2
                tiltrådte Unionen aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer ("parallelaftalen").
            
            
               (3)Ved Europa-Parlamentets og Rådets direktiv 2007/46/EF
                  3
                blev medlemsstaternes godkendelsessystemer udskiftet med en EU-godkendelsesprocedure, og der blev fastlagt en harmoniseret ramme med administrative bestemmelser og generelle tekniske forskrifter for alle nye køretøjer, systemer, komponenter og separate tekniske enheder. Ved nævnte direktiv blev regulativer vedtaget i medfør af overenskomsten af 1958 som revideret ("FN-regulativer") indarbejdet i EU-typegodkendelsessystemet, enten som krav ved typegodkendelse eller som alternativer til EU-lovgivningen. Siden vedtagelsen af direktiv 2007/46/EF er FN-regulativer i stigende grad blevet indarbejdet i EU-lovgivningen.  
            
            
               (4)Under hensyntagen til den opnåede erfaring og den tekniske udvikling bør der foretages en tilpasning af kravene til visse dele og karakteristika, der er omfattet af FN-regulativ nr.13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 og 140 samt af global teknisk FN-forskrift nr. 15 og 19.
            
            
               (5)For at fastsætte ensartede bestemmelser om godkendelse af motorkørertøjer og komponenter hertil for så vidt angår den sikkerhedsrelaterede ydeevne af to- og trehjulede brintdrevne køretøjer (kategori L1, L2, L3, L4 og L5) bør forslaget til et FN-regulativ på dette område vedtages.
            
            
               (6)For at fastlægge ensartede bestemmelser om godkendelse af komponenter til mekanisk sammenkobling af vogntog af landbrugskøretøjer bør forslaget til et FN-regulativ vedtages.
            
            
               (7)Med henblik på at give input til kommende drøftelser om emissioner ved faktisk kørsel er det for Den Europæiske Unions vedkommende hensigtsmæssigt at indsætte Kommissionens forordning (EU) 2017/1151
                  4
                og Kommissionens forordning (EU) 2017/1154
                  5
                i kompendiet over forslag til globale tekniske forskrifter, og at støtte Japans anmodning om at indsætte sin metode til prøvning af emissioner ved faktisk kørsel i oversigten.
            
            
               (8)Det er hensigtsmæssigt at fastlægge den holdning, der skal indtages på Unionens vegne i administrationsudvalget for overenskomsten af 1958 som revideret og i det administrative udvalg for parallelaftalen, for så vidt angår vedtagelsen af de nævnte forslag.  
            
            
               (9)I disse udvalg skal Unionen repræsenteres af Kommissionen i overensstemmelse med artikel 17, stk. 1, i traktaten om Den Europæiske Union —
            
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, som på Unionens vegne skal indtages i administrationsudvalget for overenskomsten af 1958 som revideret og i det administrative udvalg for parallelaftalen i perioden fra den 18. til den 22. juni 2018, er at stemme for de forslag, der er opført i bilaget til denne afgørelse.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
            
            
               
                     Formand
               
            
         
         
            
                  
                     (1)
                  
                        Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("Overenskomst af 1958 som revideret") ( EFT L 346 af 17.12.1997, s. 78).
               
               
                  
                     (2)
                  
                        Rådets afgørelse 2000/125/EF af 31. januar 2000 om indgåelse på Det Europæiske Fællesskabs vegne af aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer ("parallelaftalen") (EFT L 35 af 10.2.2000, s. 12).
               
               
                  
                     (3)
                  
                        Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (EUT L 263 af 9.10.2007, s. 1).
               
               
                  
                     (4)
                  
                        Kommissionens forordning (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af Kommissionens forordning (EF) nr. 692/2008 (EØF-relevant tekst) (EUT L 175 af 7.7.2017, s. 1).
               
               
                  
                     (5)
                  
                        Kommissionens forordning (EU) 2017/1154 af 7. juni 2017 om ændring af forordning (EU) 2017/1151 om supplerende bestemmelser til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer og om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008, Kommissionens forordning (EU) nr. 1230/2012 og om ophævelse af forordning (EF) nr. 692/2008 og Europa-Parlamentets og Rådets direktiv 2007/46/EF for så vidt angår emission ved faktisk kørsel fra lette personkøretøjer og lette erhvervskøretøjer (Euro 6) (EØS-relevant tekst) (EUT L 175 af 7.7.2017, s. 708).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den23.5.2018
            COM(2018) 363 final
            BILAG
            til
            Rådets afgørelse
            om den holdning, der skal indtages på Den Europæiske Unions vegne i de relevante udvalg under De Forenede Nationers Økonomiske Kommission for Europa til ændringsforslagene til FN-regulativ nr. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 og140, til ændringsforslagene til global teknisk FN-forskrift nr. 15 og 19, til forslagene til to nye FN-regulativer og til to nye emner i kompendiet over forslag til globale tekniske forskrifter
            
               
         
         
            
               BILAG
            
            
            
                     
                        Regulativ nr.:
                     
                  
                  
                     
                        Punkt på dagsordenen, titel
                     
                  
                  
                     
                        Dokumentreference
                           1
                        
                     
                  
               
                     
                        13
                     
                  
                  
                     
                        Forslag til supplement 15 til ændringsserie 11 til FN-regulativ nr. 13 (bremsesystemer på tunge køretøjer)
                     
                  
                  
                     
                        ECE/TRANS/WP.29/2018/53
                     
                  
               
                     
                        13-H
                     
                  
                  
                     
                        Forslag til supplement 1 til ændringsserie 01 til FN-regulativ nr. 13-H (bremsesystemer på køretøjer i klasse M1 og N1)
                     
                  
                  
                     
                        ECE/TRANS/WP.29/2018/54
                     
                  
               
                     
                        14
                     
                  
                  
                     
                        Forslag til ændringsserie 09 til FN-regulativ nr. 14 (forankringer til sikkerhedsseler)
                     
                  
                  
                     
                        ECE/TRANS/WP.29/2018/44
                     
                  
               
                     
                        16
                     
                  
                  
                     
                        Forslag til supplement 3 til ændringsserie 07 til regulativ nr. 16 (sikkerhedsseler)
                     
                  
                  
                     
                        ECE/TRANS/WP.29/2018/37
                     
                  
               
                     
                        16
                     
                  
                  
                     
                        Forslag til korrigendum 1 til supplement 9 til ændringsserie 06 til regulativ nr. 16 (sikkerhedsseler)
                     
                  
                  
                     
                        ECE/TRANS/WP.29/2018/64
                     
                  
               
                     
                        16
                     
                  
                  
                     
                        Forslag til korrigendum 1 til supplement 1 til ændringsserie 07 til regulativ nr. 16 (sikkerhedsseler)
                     
                  
                  
                     
                        ECE/TRANS/WP.29/2018/65
                     
                  
               
                     
                        16
                     
                  
                  
                     
                        Forslag til korrigendum 1 til supplement 10 til ændringsserie 06 til regulativ nr. 16 (sikkerhedsseler)
                     
                  
                  
                     
                        ECE/TRANS/WP.29/2018/66
                     
                  
               
                     
                        16
                     
                  
                  
                     
                        Forslag til korrigendum 1 til supplement 2 til ændringsserie 07 til regulativ nr. 16 (sikkerhedsseler)
                     
                  
                  
                     
                        ECE/TRANS/WP.29/2018/76
                     
                  
               
                     
                        22
                     
                  
                  
                     
                        Forslag til supplement 3 til ændringsserie 05 til FN-regulativ nr. 22 (styrthjelme)
                     
                  
                  
                     
                        ECE/TRANS/WP.29/2018/38
                     
                  
               
                     
                        44
                     
                  
                  
                     
                        Forslag til supplement 14 til ændringsserie 04 til FN-regulativ nr. 44 (barnefastholdelsesanordninger)
                     
                  
                  
                     
                        ECE/TRANS/WP.29/2018/39
                     
                  
               
                     
                        49
                     
                  
                  
                     
                        Forslag til supplement 10 til ændringsserie 05 til FN-regulativ nr. 49 (motorer med kompressionstænding og motorer med styret tænding (med LPG eller CNG som brændstof))
                     
                  
                  
                     
                        ECE/TRANS/WP.29/2018/46
                     
                  
               
                     
                        49
                     
                  
                  
                     
                        Forslag til supplement 6 til ændringsserie 06 til FN-regulativ nr. 49 (motorer med kompressionstænding og motorer med styret tænding (med LPG eller CNG som brændstof))
                     
                  
                  
                     
                        ECE/TRANS/WP.29/2018/47
                     
                  
               
                     
                        51
                     
                  
                  
                     
                        Forslag til supplement 4 til ændringsserie 03 til FN-regulativ nr. 51 (støj fra køretøjer i klasse M og N) 
                     
                  
                  
                     
                        ECE/TRANS/WP.29/2018/63
                     
                  
               
                     
                        54
                     
                  
                  
                     
                        Forslag til supplement 23 til FN-regulativ nr. 54 (dæk til erhvervskøretøjer og påhængskøretøjer dertil)
                     
                  
                  
                     
                        ECE/TRANS/WP.29/2018/55
                     
                  
               
                     
                        75
                     
                  
                  
                     
                        Forslag til korrigendum 1 til supplement 17 til FN-regulativ nr. 75 (dæk til køretøjer i klasse L)
                     
                  
                  
                     
                        ECE/TRANS/WP.29/2018/67
                     
                  
               
                     
                        83
                     
                  
                  
                     
                        Forslag til supplement 11 til ændringsserie 06 til FN-regulativ nr. 83 (emissioner fra køretøjer i klasse M1 og N1)
                     
                  
                  
                     
                        ECE/TRANS/WP.29/2018/48
                     
                  
               
                     
                        83
                     
                  
                  
                     
                        Forslag til supplement 7 til ændringsserie 07 til FN-regulativ nr. 83 (emissioner fra køretøjer i klasse M1 og N1)
                     
                  
                  
                     
                        ECE/TRANS/WP.29/2018/49
                     
                  
               
                     
                        85
                     
                  
                  
                     
                        Forslag til supplement 8 til FN-regulativ nr. 85 (måling af nettoeffekt)
                     
                  
                  
                     
                        ECE/TRANS/WP.29/2018/50
                     
                  
               
                     
                        89
                     
                  
                  
                     
                        Forslag til supplement 3 til FN-regulativ nr. 89 (hastighedsbegrænsende anordninger)
                     
                  
                  
                     
                        ECE/TRANS/WP.29/2018/56
                     
                  
               
                     
                        96
                     
                  
                  
                     
                        Forslag til ændringsserie 05 til FN-regulativ nr. 96 (dieselemission (landbrugstraktorer))
                     
                  
                  
                     
                        ECE/TRANS/WP.29/2018/51
                     
                  
               
                     
                        106
                     
                  
                  
                     
                        Forslag til supplement 16 til FN-regulativ nr. 106 (dæk til landbrugskøretøjer)
                     
                  
                  
                     
                        ECE/TRANS/WP.29/2018/57
                     
                  
               
                     
                        108
                     
                  
                  
                     
                        Forslag til supplement 4 til FN-regulativ nr. 108 (regummierede dæk til personbiler og påhængskøretøjer dertil)
                     
                  
                  
                     
                        ECE/TRANS/WP.29/2018/58
                     
                  
               
                     
                        109
                     
                  
                  
                     
                        Forslag til supplement 9 til regulativ nr. 109 (regummierede dæk til erhvervskøretøjer og påhængskøretøjer dertil)
                     
                  
                  
                     
                        ECE/TRANS/WP.29/2018/59
                     
                     
                        ECE/TRANS/WP.29/2018/59/Add.1
                     
                  
               
                     
                        120
                     
                  
                  
                     
                        Forslag til ændringsserie 02 til FN-regulativ nr. 120 (traktorerr og mobile ikke-vejgående maskiners nettoeffekt)
                     
                  
                  
                     
                        ECE/TRANS/WP.29/2018/52
                     
                  
               
                     
                        129
                     
                  
                  
                     
                        Forslag til supplement 7 til FN-regulativ nr. 129 (forbedrede barnefastholdelsesanordninger)
                     
                  
                  
                     
                        ECE/TRANS/WP.29/2018/40
                     
                  
               
                     
                        129
                     
                  
                  
                     
                        Forslag til supplement 4 til ændringsserie 01 til FN-regulativ nr. 129 (forbedrede barnefastholdelsesanordninger)
                     
                  
                  
                     
                        ECE/TRANS/WP.29/2018/41
                     
                  
               
                     
                        129
                     
                  
                  
                     
                        Forslag til supplement 3 til ændringsserie 02 til FN-regulativ nr. 129 (forbedrede barnefastholdelsesanordninger)
                     
                  
                  
                     
                        ECE/TRANS/WP.29/2018/42
                     
                  
               
                     
                        129
                     
                  
                  
                     
                        Forslag til ændringsserie 03 til FN-regulativ nr. 129 (forbedrede barnefastholdelsesanordninger)
                     
                  
                  
                     
                        ECE/TRANS/WP.29/2018/45
                     
                  
               
                     
                        137
                     
                  
                  
                     
                        Forslag til supplement 1 til FN-regulativ nr. 137 (frontalt sammenstød med fokus på fastholdelsesanordninger)
                     
                  
                  
                     
                        ECE/TRANS/WP.29/2018/43
                     
                  
               
                     
                        137
                     
                  
                  
                     
                        Forslag til supplement 1 til ændringsserie 01 til FN-regulativ nr. 137 (frontalt sammenstød med fokus på fastholdelsesanordninger)
                     
                  
                  
                     
                        ECE/TRANS/WP.29/2018/77
                     
                  
               
                     
                        139
                     
                  
                  
                     
                        Forslag til supplement 1 til FN-regulativ nr. 139 (bremseassistentsystemer (BAS))
                     
                  
                  
                     
                        ECE/TRANS/WP.29/2018/60
                     
                  
               
                     
                        140
                     
                  
                  
                     
                        Forslag til supplement 1 til FN-regulativ nr. 140 (elektronisk stabilitetskontrol (ESC)
                     
                  
                  
                     
                        ECE/TRANS/WP.29/2018/61
                     
                  
               
                     
                        Nyt FN-regulativ
                     
                  
                  
                     
                        Forslag til nyt FN-regulativ om brint- og brændselscellekøretøjer i klasse L
                     
                  
                  
                     
                        ECE/TRANS/WP.29/2018/68
                     
                  
               
                     
                        Nyt FN-regulativ
                     
                  
                  
                     
                        Forslag til nyt FN-regulativ om ensartede forskrifter for godkendelse af komponenter til mekanisk sammenkobling af vogntog af landbrugskøretøjer 
                     
                  
                  
                     
                        ECE/TRANS/WP.29/2018/69
                     
                  
               
            
                     
                        GTR nr.
                     
                  
                  
                     
                        Punkt på dagsordenen, titel
                     
                  
                  
                     
                        Dokumentreference
                     
                  
               
                     
                        GTR 15
                     
                  
                  
                     
                        Forslag til ændring 4 til FN-GTR nr. 15 (globalt harmoniserede prøvningsprocedurer for lette køretøjer - Worldwide harmonized Light vehicles Test Procedures (WLTP))
                     
                  
                  
                     
                        ECE/TRANS/WP.29/2018/71
                     
                  
               
                     
                        GTR 19
                     
                  
                  
                     
                        Forslag til ændring 1 til FN-GTR nr. 19 (fordampningsemissionsprøvningsprocedurer for de globalt harmoniserede prøvningsprocedurer for lette køretøjer - Evaporative Test emission procedures for the Worldwide harmonized Light vehicles Test Procedures (WLTP))
                     
                  
                  
                     
                        ECE/TRANS/WP.29/2018/73
                     
                  
               
            
                     
                  
                  
                     
                        Punkt på dagsordenen, titel
                     
                  
                  
                     
                        Dokumentreference
                     
                  
               
                     
                  
                  
                     
                        Anmodning om i kompendiet over forslag til globale tekniske forskrifter at indsætte Den Europæiske Unions forordning (EU) 2017/1151 og (EU) 2017/1154 om emissioner ved faktisk kørsel
                     
                  
                  
                     
                        ECE/TRANS/WP.29/2018/79
                     
                  
               
                     
                  
                  
                     
                        Anmodning om i kompendiet over forslag til globale tekniske forskrifter at indsætte Japans metode for emissioner ved faktisk kørsel
                     
                  
                  
                     
                        ECE/TRANS/WP.29/2018/81
                     
                  
               
         
         
            
                  
                     (1)
                  
                        Alle de dokumenter, som der henvises til i tabellen nedenfor, er offentligt tilgængelige på: 
                  http://www.unece.org/trans/main/wp29/wp29wgs/wp29gen/gen2018.html